b'\n_START_ARTICLE_\nZapu\xc5\xa1\xc4\x8dina\n_START_PARAGRAPH_\nZapu\xc5\xa1\xc4\x8dina je vse premo\xc5\xbeenje in pravice, kot tudi vse obveznosti, ki jih je pustil zapustnik ob svoji smrti kot svoje. V pojem zapu\xc5\xa1\xc4\x8dine ne spada premo\xc5\xbeenjska masa, ki se iz zapustnikovega premo\xc5\xbeenja izlo\xc4\x8di na zahtevo njegovih potomcev ter posvojencev in njihovih potomcev, ki so \xc5\xbeiveli skupaj z zapustnikom in mu pomagali pri pridobivanju in ustreza njihovem prispevku._NEWLINE_Pojem je razli\xc4\x8den od dedi\xc5\xa1\xc4\x8dine, saj izraz govori o zapu\xc5\xa1\xc4\x8denem in \xc5\xa1e ne o podedovanem premo\xc5\xbeenju. Zapustnikova smrt oz. razglasitev zapustnika za mrtvega je osnovni pogoj za uvedbo dedovanja, \xc4\x8demur sledi delacija in akvizicija, ki v Sloveniji sovpadata. Od tu naprej govorimo o dedi\xc5\xa1\xc4\x8dini._NEWLINE_Obstaja tudi sistem sprejema dedi\xc5\xa1\xc4\x8dine (tj.le\xc5\xbee\xc4\x8de dedi\xc5\xa1\xc4\x8dine ali hereitas iacens), ki ga pozna tudi rimsko pravo.'